ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สข. 25/2548เรื่อง การให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้า และมาตรฐานการปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 12 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 65/2547 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 22 ธันวาคม พ.ศ. 2547 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 พฤศจิกายน พ.ศ. 2548 เป็นต้นไปข้อ ๒ ในประกาศนี้ "ผู้ติดต่อกับผู้ลงทุนในสัญญาซื้อขายล่วงหน้า" หมายความว่า ผู้ทําหน้าที่ติดต่อ ชักชวน หรือให้คําแนะนํา เกี่ยวกับการซื้อขายสัญญาซื้อขายล่วงหน้าแก่ผู้ลงทุน ซึ่งมี 2 ประเภท ได้แก่ ผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข "ผู้ติดต่อกับผู้ลงทุนในสัญญาซื้อขายล่วงหน้าประเภท ก" หมายความว่า ผู้ติดต่อกับผู้ลงทุนในสัญญาซื้อขายล่วงหน้าซึ่งสามารถทําการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้า "ผู้ติดต่อกับผู้ลงทุนในสัญญาซื้อขายล่วงหน้าประเภท ข" หมายความว่า ผู้ติดต่อกับผู้ลงทุนในสัญญาซื้อขายล่วงหน้าซึ่งไม่สามารถทําการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้า "ผู้ลงทุน" หมายความว่า ผู้ที่สนใจจะลงทุนในสัญญาซื้อขายล่วงหน้า และให้หมายความรวมถึงลูกค้าของตัวแทนซื้อขายสัญญาซื้อขายล่วงหน้าด้วย "สถาบันฝึกอบรม" หมายความว่า สถาบันพัฒนาความรู้ตลาดทุน และสถาบันฝึกอบรมอื่นที่สํานักงาน ก.ล.ต. ยอมรับ "ผู้บริหาร" หมายความว่า ผู้บริหารตามประกาศคณะกรรมการกํากับหลักทรัพย์และตลาดหลักทรัพย์ว่าด้วยคุณสมบัติและลักษณะต้องห้ามของผู้บริหารของผู้ประกอบธุรกิจสัญญาซื้อขายล่วงหน้า "ผู้จัดการลงทุนในสัญญาซื้อขายล่วงหน้า" หมายความว่า ผู้ได้รับความเห็นชอบเป็นผู้จัดการลงทุนในสัญญาซื้อขายล่วงหน้าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้จัดการลงทุนในสัญญาซื้อขายล่วงหน้า "ผู้ติดต่อกับผู้ลงทุน" หมายความว่า ผู้ได้รับความเห็นชอบเป็นผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุน และมาตรฐานการปฏิบัติงาน หมวด ๑ การขอความเห็นชอบ\_\_\_\_\_\_\_\_\_\_\_\_\_\_\_\_\_\_\_\_ข้อ ๓ บุคคลซึ่งได้รับความเห็นชอบให้เป็นผู้ติดต่อกับผู้ลงทุนในสัญญาซื้อขายล่วงหน้าให้มีสองประเภท คือ ผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ขข้อ ๔ ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข ต้องมีวุฒิการศึกษา และหรือประสบการณ์ทํางาน ความรู้ทางธุรกิจที่เกี่ยวข้อง ความรู้เกี่ยวกับกฎ ระเบียบที่เกี่ยวข้องกับการเป็นผู้ติดต่อกับผู้ลงทุนในสัญญาซื้อขายล่วงหน้า ทั้งนี้ ตามที่กําหนดในตารางคุณสมบัติของผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก และผู้ติดต่อกับผู้ลงทุนในสัญญาซื้อขายล่วงหน้าประเภท ข ที่แนบท้ายประกาศนี้ ให้ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ได้รับยกเว้นคุณสมบัติตามวรรคหนึ่ง ในกรณีที่ผู้ขอความเห็นชอบเป็นบุคคลดังต่อไปนี้ (1) เป็นผู้บริหารของตัวแทนซื้อขายสัญญาซื้อขายล่วงหน้า ซึ่งจํากัดตัวแทนซื้อขายสัญญาซื้อขายล่วงหน้าแต่ละแห่งเพียงหนึ่งราย หรือ (2) เป็นผู้จัดการลงทุนในสัญญาซื้อขายล่วงหน้าข้อ ๕ ผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า นอกจากต้องมีคุณสมบัติตามข้อ 4 แล้ว ต้องไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้า ในกรณีที่ปรากฏข้อเท็จจริงเกี่ยวกับการมีลักษณะต้องห้ามของผู้ขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า สํานักงาน ก.ล.ต. จะดําเนินการตามหลักเกณฑ์และวิธีการที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้าข้อ ๖ การขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้า ให้ผู้ขอความเห็นชอบจัดส่งข้อมูลและเอกสารหลักฐานตามแบบและวิธีการที่สํานักงาน ก.ล.ต. จัดไว้ในระบบงานอิเล็กทรอนิกส์ของสํานักงาน ก.ล.ต. สํานักงาน ก.ล.ต. จะแจ้งผลการพิจารณาคําขอความเห็นชอบภายในสามสิบวันนับแต่วันที่สํานักงาน ก.ล.ต. ได้รับเอกสารหลักฐานที่ถูกต้องและครบถ้วน และในกรณีที่สํานักงาน ก.ล.ต. ไม่ให้ความเห็นชอบบุคคลใด สํานักงาน ก.ล.ต. จะแจ้งเหตุผลไปพร้อมกันด้วย สํานักงาน ก.ล.ต. อาจแจ้งให้ผู้ขอความเห็นชอบมาชี้แจงหรือส่งเอกสารหลักฐานอื่นเพิ่มเติมได้ตามที่เห็นสมควรภายในระยะเวลาที่สํานักงาน ก.ล.ต. กําหนด หากบุคคลดังกล่าวมิได้ปฏิบัติหรือดําเนินการตามที่กําหนด สํานักงาน ก.ล.ต. จะถือว่าบุคคลนั้นไม่ประสงค์จะขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าข้อ ๗ ผู้ที่ประสงค์จะทําหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าเฉพาะในต่างประเทศ หากสามารถประกอบการเป็นผู้ติดต่อกับผู้ลงทุนในสัญญาซื้อขายล่วงหน้าได้ตามกฎหมายของประเทศนั้น ให้ถือว่าผู้นั้นเป็นผู้ติดต่อกับผู้ลงทุนในสัญญาซื้อขายล่วงหน้าซึ่งได้รับความเห็นชอบจากสํานักงาน ก.ล.ต. หมวด ๒ หลักเกณฑ์การปฏิบัติงาน\_\_\_\_\_\_\_\_\_\_\_\_\_\_\_\_\_\_\_\_\_\_ข้อ ๘ ให้ผู้ติดต่อกับผู้ลงทุนในสัญญาซื้อขายล่วงหน้าเข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าตามหลักสูตรของสถาบันฝึกอบรมหรือตามหลักสูตรที่สํานักงาน ก.ล.ต. ยอมรับ (refresher course) อย่างน้อยหนึ่งครั้งภายในทุกช่วงสองปี เว้นแต่การเข้าอบรมครั้งแรกภายหลังจากการได้รับความเห็นชอบ สํานักงาน ก.ล.ต. อาจกําหนดช่วงระยะเวลาที่ต้องเข้าอบรมให้เป็นช่วงเวลามากกว่าสองปีก็ได้ ในกรณีที่ผู้ติดต่อกับผู้ลงทุนในสัญญาซื้อขายล่วงหน้าเป็นผู้จัดการลงทุนในสัญญาซื้อขายล่วงหน้า ให้ถือว่าการเข้าอบรมความรู้เกี่ยวกับการทําหน้าที่เป็นผู้จัดการลงทุนในสัญญาซื้อขายล่วงหน้าเป็นการเข้าอบรมตามวรรคหนึ่ง ความในวรรคหนึ่งไม่ใช้บังคับกับผู้ติดต่อกับผู้ลงทุนในสัญญาซื้อขายล่วงหน้าซึ่งได้รับความเห็นชอบตามข้อ 4 วรรคสอง (1) หรือได้รับความเห็นชอบโดยการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนในสัญญาซื้อขายล่วงหน้าจากองค์กรกํากับดูแลของประเทศที่สํานักงาน ก.ล.ต. ยอมรับ และผู้ติดต่อกับผู้ลงทุนในสัญญาซื้อขายล่วงหน้าเฉพาะในต่างประเทศข้อ ๙ ในการทําหน้าที่ติดต่อ ชักชวน หรือให้คําแนะนํา เกี่ยวกับการซื้อขายสัญญาซื้อขายล่วงหน้า หรือทําการวิเคราะห์คุณค่าหรือความเหมาะสมในการซื้อขายสัญญาซื้อขายล่วงหน้า สินค้าหรือตัวแปรที่กําหนดในสัญญาซื้อขายล่วงหน้าให้แก่ผู้ลงทุน ผู้ติดต่อกับผู้ลงทุนในสัญญาซื้อขายล่วงหน้าต้องไม่ตั้งให้บุคคลอื่นทําการหรือปฏิบัติหน้าที่ดังกล่าวแทนตนข้อ ๑๐ เพื่อให้ผู้ลงทุนได้รับการบริการที่ดี มีคุณภาพ และเป็นธรรม ผู้ติดต่อกับผู้ลงทุนในสัญญาซื้อขายล่วงหน้าต้องปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้ (1) ปฏิบัติงานด้วยความซื่อสัตย์ สุจริต (2) ปฏิบัติงานโดยใช้ความรู้ความสามารถเยี่ยงผู้ประกอบวิชาชีพ และปฏิบัติต่อผู้ลงทุนทุกรายอย่างเป็นธรรม ด้วยความเอาใจใส่ ระมัดระวัง รอบคอบ โดยคํานึงถึงประโยชน์ของผู้ลงทุนเป็นสําคัญ (3) เปิดเผยหรือให้ข้อมูลที่มีความสําคัญและเกี่ยวข้องอย่างเพียงพอในการตัดสินใจลงทุนของผู้ลงทุน (4) รักษาความลับของผู้ลงทุน (5) ปฏิบัติงานด้วยความระมัดระวังไม่ให้เกิดความขัดแย้งทางผลประโยชน์ ในกรณีที่ไม่สามารถหลีกเลี่ยงความขัดแย้งทางผลประโยชน์นั้นได้ ต้องดําเนินการให้มั่นใจว่าผู้ลงทุนได้รับการปฏิบัติที่เป็นธรรม และเหมาะสม (6) ไม่สนับสนุน สั่งการ หรือให้ความร่วมมือแก่บุคคลใดในการปฏิบัติฝ่าฝืนกฎหมายว่าด้วยสัญญาซื้อขายล่วงหน้า และหลักเกณฑ์ที่ออกตามกฎหมายดังกล่าว และกฎหมายอื่นที่เกี่ยวข้อง ในกรณีที่ผู้ติดต่อกับผู้ลงทุนในสัญญาซื้อขายล่วงหน้าไม่ปฏิบัติหน้าที่ให้เป็นไปตามมาตรฐานการปฏิบัติงานตามวรรคหนึ่ง ซึ่งพฤติกรรมดังกล่าวเป็นการขาดจรรยาบรรณหรือมาตรฐานในการปฏิบัติงานที่เป็นลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยลักษณะต้องห้ามของบุคลากรในธุรกิจสัญญาซื้อขายล่วงหน้า สํานักงานจะดําเนินการตามหลักเกณฑ์และวิธีการที่กําหนดไว้ในประกาศดังกล่าว หมวด ๓ มาตรการบังคับ ข้อ ๑๑ ในกรณีที่ปรากฏข้อเท็จจริงต่อสํานักงาน ก.ล.ต. ว่าผู้ติดต่อกับผู้ลงทุนในสัญญาซื้อขายล่วงหน้ารายใดขาดคุณสมบัติตามข้อ 4 หรือฝ่าฝืนหรือไม่ปฏิบัติตามหลักเกณฑ์การปฏิบัติงานที่กําหนดในประกาศนี้ สํานักงาน ก.ล.ต. อาจดําเนินการดังต่อไปนี้ (1) ภาคทัณฑ์ (2) สั่งพักการปฏิบัติงานตามระยะเวลาหรือเงื่อนไขที่กําหนด (3) เพิกถอนการให้ความเห็นชอบ ในกรณีที่สํานักงาน ก.ล.ต. สั่งเพิกถอนการให้ความเห็นชอบตาม (3) สํานักงาน ก.ล.ต. อาจกําหนดระยะเวลาหรือเงื่อนไขในการรับพิจารณาคําขอความเห็นชอบของบุคคลดังกล่าวในคราวต่อไปด้วยก็ได้ และเมื่อพ้นกําหนดระยะเวลาหรือเมื่อได้ปฏิบัติตามเงื่อนไขที่กําหนดแล้ว สํานักงาน ก.ล.ต. จะไม่นําประวัติการกระทําที่เป็นเหตุให้สั่งเพิกถอนการให้ความเห็นชอบมาประกอบการพิจารณาคําขอความเห็นชอบของบุคคลดังกล่าวอีกข้อ ๑๒ ให้การเป็นผู้ติดต่อกับผู้ลงทุนในสัญญาซื้อขายล่วงหน้าที่ได้รับความเห็นชอบจากสํานักงาน ก.ล.ต. สิ้นสุดลงในกรณีที่ผู้ติดต่อกับผู้ลงทุนในสัญญาซื้อขายล่วงหน้าไม่กระทําการหรือมีลักษณะดังต่อไปนี้ (1) ไม่เข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าตามข้อ 8 (2) พ้นจากการเป็นผู้บริหารของตัวแทนซื้อขายสัญญาซื้อขายล่วงหน้า ในกรณีที่เป็นผู้ติดต่อกับผู้ลงทุนในสัญญาซื้อขายล่วงหน้าซึ่งได้รับความเห็นชอบตามข้อ 4 วรรคสอง (1) (3) พ้นจากการเป็นผู้ได้รับความเห็นชอบหรือได้รับการขึ้นทะเบียนเป็นผู้ทําหน้าที่ในทํานองเดียวกับผู้ติดต่อกับผู้ลงทุนในสัญญาซื้อขายล่วงหน้าจากองค์กรกํากับดูแลของต่างประเทศ ในกรณีที่เป็นผู้ติดต่อกับผู้ลงทุนในสัญญาซื้อขายล่วงหน้าโดยคุณสมบัติดังกล่าว (4) พ้นจากการเป็นผู้จัดการลงทุนในสัญญาซื้อขายล่วงหน้า เนื่องจากไม่เข้าอบรมความรู้เกี่ยวกับการทําหน้าที่เป็นผู้จัดการลงทุนในสัญญาซื้อขายล่วงหน้า และไม่เข้าอบรมความรู้เกี่ยวกับการทําหน้าที่เป็นผู้ติดต่อกับผู้ลงทุนในสัญญาซื้อขายล่วงหน้าตามข้อ 8 วรรคหนึ่งหมวด ๔ บทเฉพาะกาล\_\_\_\_\_\_\_\_\_\_\_\_\_ข้อ ๑๓ ให้ผู้ที่ยื่นคําขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ภายในวันที่ 31 ธันวาคม พ.ศ. 2549 และมีคุณสมบัติดังต่อไปนี้ ได้รับยกเว้น คุณสมบัติตามข้อ 4 (1) มีวุฒิการศึกษาไม่ต่ํากว่าระดับปริญญาตรี จากสถาบันการศึกษาที่สํานักงาน ก.ล.ต. ยอมรับ (2) เป็นผู้ติดต่อกับผู้ลงทุน ซึ่งปฏิบัติหน้าที่อยู่ ณ วันที่ยื่นคําขอความเห็นชอบ และมีประสบการณ์การทํางานในประเทศหรือต่างประเทศ ที่สํานักงาน ก.ล.ต. ยอมรับ เกี่ยวกับการวิเคราะห์การลงทุนในหลักทรัพย์ หรือการให้คําแนะนําเกี่ยวกับคุณค่าของหลักทรัพย์หรือความเหมาะสมในการลงทุนที่เกี่ยวกับหลักทรัพย์นั้น ให้กับผู้ลงทุน เป็นระยะเวลารวมกันไม่น้อยกว่าสองปี ในช่วงระยะเวลาห้าปีก่อนวันยื่นคําขอความเห็นชอบ (3) สอบผ่านหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับสองขึ้นไป หรือผ่านการอบรมหลักสูตรสําหรับการเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ที่สํานักงาน ก.ล.ต. ยอมรับ และ (4) ผ่านการอบรมความรู้เกี่ยวกับกฎ ระเบียบที่เกี่ยวข้องกับการเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามหลักสูตรของสถาบันฝึกอบรม หรือหลักสูตรอื่นที่สํานักงาน ก.ล.ต. ยอมรับ ข้อ ๑๔ ให้ผู้ที่ยื่นคําขอความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ภายในวันที่ 31 ธันวาคม พ.ศ. 2549 และมีคุณสมบัติดังต่อไปนี้ ได้รับยกเว้น คุณสมบัติตามข้อ 4 (1) มีวุฒิการศึกษาไม่ต่ํากว่าระดับปริญญาตรี จากสถาบันการศึกษาที่สํานักงาน ก.ล.ต. ยอมรับ (2) เป็นผู้ติดต่อกับผู้ลงทุน ซึ่งปฏิบัติหน้าที่อยู่ ณ วันที่ยื่นคําขอความเห็นชอบ และมีประสบการณ์การทํางานเป็นผู้ติดต่อกับผู้ลงทุนประเภท ข ที่ทําหน้าที่ติดต่อ ชักชวน หรือให้คําแนะนําในด้านตราสารทุนหรือตราสารหนี้ ให้กับผู้ลงทุน เป็นระยะเวลารวมกันไม่น้อยกว่าสองปี ในช่วงระยะเวลาห้าปีก่อนวันยื่นคําขอความเห็นชอบ (3) สอบผ่านหลักสูตร Chartered Financial Analyst (CFA) หรือหลักสูตร Certified Investment and Securities Analyst (CISA) ตั้งแต่ระดับหนึ่งขึ้นไป หรือผ่านการอบรม หลักสูตรสําหรับการเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ที่สํานักงาน ก.ล.ต. ยอมรับ และ (4) ผ่านการอบรมความรู้เกี่ยวกับกฎ ระเบียบที่เกี่ยวข้องกับการเป็นผู้ติดต่อกับผู้ลงทุนในสัญญาซื้อขายล่วงหน้าประเภท ข ตามหลักสูตรของสถาบันฝึกอบรม หรือหลักสูตรอื่นที่สํานักงาน ก.ล.ต. ยอมรับ ข้อ ๑๕ การให้ความเห็นชอบเป็นผู้ติดต่อกับผู้ลงทุนในสัญญาซื้อขายล่วงหน้าประเภท ก ตามข้อ 13 หรือผู้ติดต่อกับผู้ลงทุนในสัญญาซื้อขายล่วงหน้าประเภท ข ตามข้อ 14 ให้สิ้นสุดในวันที่ 31 ธันวาคม พ.ศ. 2549ผู้มีอํานาจลงนาม - ประกาศ ณ วันที่ 28 กันยายน พ.ศ. 2548 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์